text: Dennise, gastrobar a Bescanó
  La transformació d'una antiga fleca cafeteria en un espai modern i acollidor
  Projecte d'interiorisme per a la transformació d'una antiga fleca cafeteria en un espai modern i acollidor on degustar plats casolans de menjar saludable. Les màximes per a aquest projecte varen ser buscar una imatge que connectés amb la idea de menjar bo i sa fet a casa però ajustant molt el pressupost general per tal que la inversió en la reforma fos mínima.
  Els detalls en fusta natural, els colors verds i grocs dels entapissats, la introducció de plantes vives i les peces de ceràmica ajuden a transmetre la imatge de "natural" i "artesanal" que cercàvem. L'aprofitament d'alguns elements existents prèviament en el local, així com la recerca d'elements de mobiliari, il·luminació i accessoris econòmics varen ajudar a ajustar el pressupost global.
  Glow Rehabilita
  A Glow Rehabilita realitzem Projectes d'Interiorisme i Arquitectura.
  Proposem un servei integral i claus en mà, en projectes i reformes d'interiors de qualsevol mena d'habitatge o local comercial.